

2
				46. St-2861/18
[bookmark: _GoBack][image: ]

REPUBLIKA  HRVATSKA
TRGOVAČKI SUD U ZAGREBU					 
Zagreb, Amruševa 2/II
			                                       46. St-2861/18

U  I M E  R E P U B L I K E  H R V A T S K E

R J E Š E N J E

Trgovački sud u Zagrebu, po sutkinji Maji Praljak, u stečajnom postupku u povodu prijedloga predlagatelja FINANCIJSKA AGENCIJA, RC Zagreb, Podružnica Zagreb, Trg svibanjskih žrtava 1995. 1, OIB: 85821130368, za otvaranje stečajnog postupka nad dužnikom PRODUKT d.o.o. Zagreb, Vrbanićeva 50, OIB: 93205471623, zastupan po odvjetnicima iz Odvjetničkog društva Župić & Partneri, Zagreb, Radnička cesta 37b, dana 3. lipnja 2019.




r i j e š i o    j e

 	Obustavlja se stečajni postupak nad dužnikom PRODUKT d.o.o. Zagreb, Vrbanićeva 50, OIB: 93205471623.

z a k lj u č a k

Neće se održati ročište radi rasprave o pretpostavkama za otvaranje stečajnog postupka određeno za 6. lipnja 2019. u 9,40 sati.


					Obrazloženje

Financijska agencija (dalje: Fina) podnijela je, na temelju odredbe čl. 110. st. 1. Stečajnog zakona (“Narodne novine” broj 71/15 i 104/17, dalje: SZ), prijedlog za otvaranje stečajnog postupka nad dužnikom PRODUKT d.o.o. Zagreb, Vrbanićeva 50, OIB: 93205471623, te je rješenjem ovog suda od 3. prosinca 2018. pokrenut prethodni postupak radi utvrđivanja pretpostavki za otvaranje stečajnog postupka nad dužnikom.

	Dužnik je tijekom prethodnog postupka, podneskom od 27. svibnja 2019. obavijestio sud da je postao sposoban za plaćanje, te je u prilog svojim tvrdnjama dostavio Potvrdu o blokadi računa i novčanih sredstava od 24. svibnja 2019. (list 27 spisa).

Nadalje, i Fina je postupajući po zaključku ovog suda od 29. svibnja 2019. navela da dužnik na dan 31. svibnja 2019. nema evidentiranih neizvršenih osnova za plaćanje od 31. svibnja 2019. ovjerenu službenim pečatom i potpisom ovlaštene osobe Fine, iz koje proizlazi da dužnik na dan izdavanja potvrde nije blokiran, kao i da nema nepodmirenih obveza (list 31 i 32 spisa).

Posljedično, sud je utvrdio da u odnosu na dužnika nije ostvaren stečajni razlog nesposobnosti za plaćanje iz čl. 6. SZ-a, dok predlagatelj nije učinio vjerojatnim (niti tvrdi), da je u odnosu na dužnika ostvaren stečajni razlog prezaduženosti iz čl. 7. SZ-a, pa je ovaj sud utvrdio da je dužnik postao sposoban za plaćanje. 

Odredbom čl. 128. st. 9. SZ-a propisano je da će sud, ako dužni do završetka prethodnog postupka postane sposoban za plaćanje, postupak obustaviti.

Uzevši u obzir sve navedeno valjalo je kako primjenom odredbe čl. čl. 16. st. 5. , tako i primjenom odredbe čl. 128. st. 9. SZ-a odlučiti kao u izreci ovog rješenja. 

S obzirom na to da je ovaj stečajni postupak obustavljen jer je dužnik postao sposoban za plaćanje do završetka prethodnoga postupka (čl. 128. st. 9. SZ), to je odlučeno kao u izreci ovog zaključka.

Zagreb, 3. lipnja 2019.

Sutkinja: 
Maja Praljak, v.r.

Za točnost otpravka-ovlašteni službenik:
Nikolina Krunić
 


Uputa o pravnom lijeku:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog suda u 2 primjerka za sud i po 1 za svaku protivnu stranku.

